तीनों सेनाओं की समिति के अध्यक्ष बने वर्मा  
नौसेना प्रमुख एडमिरल निर्मल वर्मा ने शुक्रवार को चीफ्स ऑफ स्टाफ कमेटी (सीओएससी) के अध्यक्ष का पदभार ग्रहण किया।
नौसेना प्रमुख एडमिरल निर्मल वर्मा ने शुक्रवार को चीफ्स ऑफ स्टाफ कमेटी (सीओएससी) के अध्यक्ष का पदभार ग्रहण किया। उन्होंने सेवानिवृत्त हो रहे वायु सेना प्रमुख एयर चीफ मार्शल पीवी नाइक का स्थान लिया है।  इस कमेटी में सेना, नौसेना और वायु सेना के प्रमुख शामिल होते हैं और इनमें से वरिष्ठतम को कमेटी का अध्यक्ष बनाया जाता है।  रक्षा मंत्रालय से शुक्रवार को जारी एक प्रेस विज्ञप्ति में कहा गया, "वर्मा ने रक्षा मंत्रालय के मुख्यालय साउथ ब्लॉक में आयोजित एक समारोह में नाइक से सीओएससी के अध्यक्ष का बेटन प्राप्त किया।"  इस मौके पर सेना प्रमुख जनरल वी.के. सिंह भी अन्य अधिकारियों के साथ उपस्थित थे।  ज्ञात हो कि नौसेना में वर्ष 1970 में अधिकारी बने एडमिरल वर्मा संचार एवं इलेक्ट्रानिक युद्ध मामलों के विशेषज्ञ हैं और उनके पास समुद्र से लेकर स्थल पर तैनाती का चार दशकों का अनुभव है।